Katedra žurnalistiky Filozofickej fakulty Univerzity Komenského v Bratislave

Katedra žurnalistiky Filozofickej fakulty Univerzity Komenského v Bratislave je pracovisko Filozofickej fakulty Univerzity Komenského, ktoré sídli v budove na Štúrovej ulici číslo 9. Vznikla v roku 1952 a je najstaršou novinárskou školou na Slovensku.

 História 
 Katedra od jej počiatkov po súčasnosť 
Začiatky fungovania Katedry žurnalistiky sa viažu ku vzniku Katedry novinárstva a knihovníctva Filozofickej fakulty Univerzity Komenského v Bratislave (FiF UK) pod vedením doc. Michala Chorvátha v roku 1952. Katedra žurnalistiky je najstaršia univerzitná žurnalistická škola na Slovensku a aj v bývalom Česko-Slovensku. Už v roku 1960 začala vznikať samostatná Katedra novinárstva, po pätnástich rokoch z nej vznikli ďalšie tri katedry – Katedra teórie a dejín žurnalistiky, Katedra periodickej tlače a agentúrneho spravodajstva, Katedra rozhlasovej a televíznej žurnalistiky, a jeden kabinet – Kabinet teórie a dejín žurnalistiky. 

Po novembrovej revolúcii v roku 1989 sa pri katedre sformovalo Združenie MASS MEDIA-SCIENCE. Do jednej Katedry žurnalistiky FiF UK sa v roku 1992 zlúčili tri žurnalistické katedry a jeden kabinet. Katedra teda mala štyri oddelenia – Oddelenie teórie a dejín žurnalistiky, Oddelenie žurnalistickej tvorby v periodickej tlači a agentúrnom spravodajstve, Oddelenie žurnalistickej tvorby v rozhlase a televízii a Oddelenie propagácie.

V roku 1991 začalo v rámci katedier novinárstva fungovať jednoodborové denné bakalárske štúdium propagácie a o rok na to dvojodborové štúdium žurnalistiky v kombinácii s ďalším študijným odborom. Nevydržalo však dlho, v roku 1995 bolo nahradené dvojodborovým magisterským štúdiom propagácie. Katedra propagácie sa v roku 1996 odčlenila od katedry žurnalistiky a od roku 2000 pôsobí pod názvom Katedra marketingovej komunikácie.

Od roku 1992 je Katedra žurnalistiky FiF UK členom Európskej asociácie vzdelávania v žurnalistike – EJTA (European Journalism Training Association), už o ďalší rok začala katedra spolupracovať so Slovenským syndikátom novinárov v súvislosti s čím bola medzi týmito inštitúciami podpísaná zmluva. Na základe princípov Európskeho systému prenosu a akumulácie kreditov začali v roku 2000 fungovať na katedre dva stupne štúdia – bakalársky (prvý) a magisterský (druhý) stupeň štúdia, teda desaťsemestrové kreditové magisterské štúdium žurnalistiky.

Od roku 2009 do roku 2019 zastávala funkciu vedúcej katedry doc. PhDr. Svetlana Hlavčáková, CSc. V súčasnosti je vedúcim katedry Mgr. Ján Hacek, PhD. Katedra ponúka akreditovaný bakalársky a magisterský stupeň štúdia, jej študenti majú možnosť vykonať rigoróznu skúšku a získať titul PhDr. V októbri 2012 sa Katedra žurnalistiky prihlásila k Etickému kódexu novinára.

 Vedúci katedry 
 doc. Michal Chorváth (1952 – 1953)
 doc. Vladimír Klimeš (1953 – 1955)
 doc. Dalibor M. Krno (1955 – 1971)
 prof. Fraňo Ruttkay (1971 – 1989)
 doc. Peter Baláž; doc. PhDr. Andrej Tušer, CSc.; Mgr. Ján Slovák/doc. PhDr. Emil Tvrdoň, CSc. (1989 – 1992)
 doc. Juraj Vojtek (1992 – 2008)
 doc. Jozef Vatrál (2000 – 2008)
 doc. PhDr. Ján Sand, CSc. (2008 – 2009)
 doc. PhDr. Svetlana Hlavčáková, CSc. (2009 – 2019)
 doc. Mgr. Ján Hacek, PhD. (2019 – súčasnosť)

 Súčasní pedagógovia 
 prof. Dr. Andrej Richter, DrSc.
 prof. PhDr. Danuša Serafínová, CSc.
 doc. PhDr. Anna Sámelová, PhD.
 doc. Mgr. Ján Hacek, PhD.
 doc. Mgr. Mária Stanková, PhD.
 Mgr. Adam Solga, PhD.
 Mgr. Peter Kubínyi, PhD.
 Mgr. Ľubomír Bajaník, PhD.
 Mgr. Lucia Virostková, M.A., PhD.
 Mgr. Marcela Belianská, PhD.
 Mgr. Peter Ivanič
 Mgr. Tatiana Turisová
 Miroslav Frindt

 Bývalí pedagógovia 
 doc. Michal Chorváth (1952 – 1953)
 doc. Dalibor M. Krno (1952 – 1971)
 JUDr. Luboš Šefčák (1952 – 1974)
 prof. Fraňo Ruttkay (1953 – 1989)
 prom. fil. Juraj Vereš (1956 – 1970)
 doc. JUDr. Mieroslav Hysko (1960 – 1974)
 Ing. Karol Dlouhý (1960 – 1968) 
 prom. hist. Zuzana Duhajová (1960 – 1971)
 Ing. Ivan Tomašov (1960 – ?)
 prom. nov. Dušan Záhorský (1960 – 1968)
 doc. Jozef Weiser (1962 – 1971)
 doc. PhDr. Peter Baláž, CSc. (1965 – 1992)
 Dr. h. c. prof. PhDr. Juraj Vojtek, CSc. (1968 – 2008)
 doc. Boris Droppa (1968 – koniec 90. rokov 20. storočia)
 prof. Jozef Borísek (začiatok 70. rokov – začiatok 90. rokov 20. storočia)
 prof. Jozef Hrabina (70. roky 20. storočia)
 doc. PhDr. Mária Follrichová, CSc. (1975 – 2024)
 doc. PhDr. Svetlana Hlavčáková, CSc. (1979 – 2022)
 prof. Ľudovít Jacz (1973 – 1990)
 prof. PhDr. Andrej Tušer, CSc. (1980 – 2005)
 doc. PhDr. Emil Tvrdoň, CSc. (1989 – 1991, 1993 – ?)
 Mgr. Eva Bachletová, PhD.
 PhDr. Bohuslava Krížová 
 doc. PhDr. Ján Sand, PhD.
 PhDr. Viera Lehoczká, PhD.
 PhDr. Jaroslav Buček, PhD.
 PhDr. Ivan Sečík, PhD.
 Mgr. Róbert Šedivý
 Mgr. Jana Pazderová
 Mgr. art. Matúš Zajac (2011 – 2020)
 Mgr. Simona Mikušová, PhD. (2016 – 2023)
 Mgr. Dávid Vido (2016 – 2021)
 Mgr. Veronika Ševčíková (2017 – 2021)
 Mgr. Olívia Strapeková, M.A., PhD. (2017 – 2024)
 Mgr. Martin Strižinec (2018 – 2024)
 Mgr. Mária Miková (2019 – 2023)
 Mgr. Kristína Kaňuchová (2021 – 2024)
 Mgr. Zuzana Javorová, PhD. (2020 – 2024)
 Mgr. Matej Baránek (2024 – 2025)

 Aktivity katedry 
Katedra žurnalistiky vytvorila niekoľko kreatívnych projektov pre svojich študentov, patria sem najmä internetový portál Webjournal a internetové rádio RadioAktiv, Okrem školských aktivít začali samotní študenti organizovať aj mimoškolský projekt s názvom Off Record, v rámci ktorého na diskusie pozývajú odborníkov z novinárskej praxe. Tieto diskusie sa väčšinou konajú na Syndikáte novinárov a študenti tak majú možnosť dozvedieť sa viac o tom, čo ich v budúcnosti čaká.

 Pozri aj 
 Slovenská akadémia vied a umení

 Zdroje 
 HLAVČÁKOVÁ, Svetlana. Kalendárium Katedry žurnalistiky Filozofickej fakulty Univerzity Komenského v Bratislave. In: 60 interview: Mimoriadne vydanie k 60. výročiu založenia katedry - 29. november 2012. Bratislava: Združenie Mass-Media-Science pri Katedre žurnalistiky Filozofickej fakulty Univerzity Komenského v Bratislave, 2012, s. 64-65. ISBN 978-80-8127-065-9.
 ŠUŠOL, Jaroslav a Miloslav VOJTECH. Ročenka FiF UK. Bratislava: Univerzita Komenského v Bratislave, 2011. ISBN 978-80-223-3051-0.
 Otázky žurnalistiky - časopis pre teóriu, výskum a prax prostriedkov masovej komunikácie. Bratislava: Združenie Mass-Media-Science pri Katedre žurnalistiky Filozofickej fakulty Univerzity Komenského v Bratislave, 1958- . ISSN 0322-7049.
 FILOZOFICKÁ FAKULTA, Univerzita Komenského v Bratislave [online]. 23.07.2012. [cit. 2013-04-26]. Dostupné na: http://www.fphil.uniba.sk/index.php?id=1239 
 FILOZOFICKÁ FAKULTA, Univerzita Komenského v Bratislave [online]. 25.03.2013. [cit. 2013-04-26]. Dostupné na: http://www.fphil.uniba.sk/index.php?id=6184
 Otázky žurnalistiky [online]. 2013. [cit. 2013-04-26]. Dostupné na: http://www.otazkyzurnalistiky.sk/?menu=o_casopise 

Kategória:Filozofická fakulta Univerzity Komenského v Bratislave